ועדת הכספים, כנסת 17, פרוטוקול מספר 467, 2007-07-16 12:50

סטס מיסז'ניקוב: אנחנו עוברים למינוי מנכ"ל לשכת נשיא המדינה בהתאם לסעיף 41 לחוק שירות המדינה (מינויים), התשי"ט-1959.

ראובן ריבלין: נמצאת בפנינו בקשה של נשיא המדינה.

ראובן ריבלין: בדרך כלל האדם שמבקשים לאשר את תפקידו מביא אישור של ועדת מינויים.

ראובן ריבלין: אפרת דובדבני, שמוכרת לחלק מאיתנו, עומדת בתנאים ההכרחיים לצורך משרת אמון לכל דבר.

ראובן ריבלין: אני מציע שנאשר את מועמדותה כי היא המקובלת על הנשיא.

אלי אפללו: אפרת דובדבני ראויה למשרת אמון כאישה וכאדם שעשה הרבה מאוד .

אלי אפללו: היא ליוותה את הגליל ואת הנגב.

אלי אפללו: זה אחד הדברים שאני רואה בסדר עדיפות גבוה.

אלי אפללו: אני שמח שהיא עוברת לתפקיד שבו היא יכולה לעזור יותר.

אלי אפללו: אני מקווה שמי שיהיה בתפקידה הנוכחי יעזור לא פחות ממנה.

אורית נוקד: בקריירה הפוליטית הקצרה שלי הייתי סגנית שר במשרדו של שמעון פרס.

אורית נוקד: אפרת הייתה מנכ"לית.

אורית נוקד: היא הייתה מנכ"לית מעולה.

אורית נוקד: אני רוצה שנצביע פה אחד בעד מינויה.

ניסן סלומינסקי: מאחר ואני מכיר אותה ואת עבודתה אני מצטרף בשמחה ובחום לממליצים.

ניסן סלומינסקי: היא מתאימה וראויה.

ניסן סלומינסקי: אני מקווה שהיא תצליח.

שלי יחימוביץ': אני מכירה את פועלה של אפרת דובדבני כעיתונאית.

שלי יחימוביץ': מדובר באישה ראויה בהחלט.

שלי יחימוביץ': יש משב רוח מרענן לבית הנשיא כשהמנכ"לית היא אישה.

שלי יחימוביץ': זה יבטיח לנו אווירה בריאה יותר, עניינית יותר ותפקוד מוסרי והגון יותר של בית הנשיא.

שי חרמש: אפרת היא דוגמה של מופת למנכ"לית מצוינת בשירות הממשלתי.

שי חרמש: כתושב הנגב אין לי אלא להביע את צערי על העובדה שהיא עוזבת את המשרד.

שי חרמש: אני מאחל לה הצלחה בבית הנשיא.

שי חרמש: מדובר באובדן למשרד של הנגב והגליל.

אלחנן גלזר: גם אני מצטרף לתמיכה באפרת דובדבני.

אלחנן גלזר: היא תהיה מנכ"לית ראויה ומידתית.

אלחנן גלזר: אני מאחל לכל 3 הנשים המובילות בבית הנשיא הצלחה.

אלחנן גלזר: זאת גישה ראויה מאוד.

שגית אפיק: לפי סעיף 12 לחוק שירות המדינה (מינויים), הממשלה ממנה מנהלים כללים לכל משרד ממשלתי.

שגית אפיק: לפי סעיף 41 לחוק הזה ועדת הכספים מחליפה את הממשלה ומקבלת את כל הסמכויות שלה לעניין בית הנשיא, לכן מינוי מנכ"לית בית הנשיא בא לפתחכם.

ראובן ריבלין: כאשר הממשלה מאשרת היא מחויבת לקבל קודם את אישור ועדת המינויים.

ראובן ריבלין: האם ועדת כספים לא מחויבת לקבל את אישור ועדת המינויים?

חיים אורון: אני תומך באפרת דובדבני.

חיים אורון: סמכותנו לדון בהטבות בית הנשיא.

חיים אורון: על פי ההיגיון של מה שאנחנו דנים עכשיו אנחנו צריכים לדון במה שביקשתי בראשית הישיבה.

ראובן ריבלין: לא צריך לערב שמחה ולא שמחה.

סטס מיסז'ניקוב: אני מעלה להצבעה את מינוי מנכ"ל לשכת נשיא המדינה בהתאם לסעיף 41 לחוק שירות המדינה (מינויים), התשי"ט-1959.

סטס מיסז'ניקוב: מי בעד?

סטס מיסז'ניקוב: ה צ ב ע ה בעד – פה אחד אושר